CELEX: 32016R1198
Language: et
Date: 2016-07-22
Title: Komisjoni määrus (EL) 2016/1198, 22. juuli 2016, millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) V lisa (EMPs kohaldatav tekst)

23.7.2016   
            
            
               ET
            
            
               Euroopa Liidu Teataja
            
            
               L 198/10
            
         KOMISJONI MÄÄRUS (EL) 2016/1198,
   22. juuli 2016,
   millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) V lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 30. novembri 2009. aasta määrust (EÜ) nr 1223/2009 kosmeetikatoodete kohta (1), eriti selle artikli 31 lõiget 1,
   ning arvestades järgmist:
   
               (1)
            
            
               Metüülisotiasolinooni on määruse (EÜ) nr 1223/2009 V lisas esitatud loetelu kande nr 57 alusel lubatud kasutada kosmeetikatoodetes säilitusainena maksimaalses kontsentratsioonis 0,01 mahuprotsenti (100 ppm).
            
         
               (2)
            
            
               12. detsembril 2013 võttis tarbijaohutuse komitee vastu arvamuse (2) metüülisotiasolinooni ohutuse (ainult sensibiliseeriv toime) kohta.
            
         
               (3)
            
            
               Tarbijaohutuse komitee järelduseks oli, et olemasolevatest kliinilistest andmetest nähtub, et metüülisotiasolinoon ei ole kosmeetikatoodetes kontsentratsioonis 100 ppm tarbijale ohutu. Mittemahapestavate kosmeetikatoodete (ja ka niisutatud pühkepaberi) puhul ei ole piisavalt tõendatud, et metüülisotiasolinoon on mingis kontsentratsioonis ohutu ega kutsu esile kontaktallergiat või ülitundlikkust.
            
         
               (4)
            
            
               Tarbijaohutuse komitee eespool nimetatud arvamusele tuginedes on oluline leida lahendus metüülisotiasolinooni põhjustatud allergiate sagenemisele ja seega tuleks selle kasutamine mittemahapestavates kosmeetikatoodetes keelata.
            
         
               (5)
            
            
               Seepärast tuleks määrust (EÜ) nr 1223/2009 vastavalt muuta.
            
         
               (6)
            
            
               Eespool nimetatud keelu kohaldamist tuleks edasi lükata, et tööstusharu jõuaks toodete koostises teha vajalikud muudatused. Eelkõige tuleks ettevõtjatele pärast käesoleva määruse jõustumist anda kuus kuud aega nõuetele vastavate toodete turulelaskmiseks ja nõuetele mittevastavate toodete turult kõrvaldamiseks.
            
         
               (7)
            
            
               Käesoleva määrusega ette nähtud meetmed on kooskõlas alalise kosmeetikavahendite komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1223/2009 V lisa muudetakse vastavalt käesoleva määruse lisale.
   Artikkel 2
   Alates 12. veebruarist 2017 lastakse liidu turule või tehakse liidu turul kättesaadavaks ainult käesoleva määruse nõuetele vastavad kosmeetikatooted.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. juuli 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 342, 22.12.2009, lk 59.
   
      (2)  SCCS/1521/13, läbi vaadatud 27. märtsil 2014.
   
      LISA
      Määruse (EÜ) nr 1223/2009 V lisa kanne 57 asendatakse järgmisega:
      
         
                     Viitenumber
                  
                  
                     Aine määratlus
                  
                  
                     Tingimused
                  
                  
                     Kasutustingimuste ja hoiatuste sõnastus
                  
               
                     Keemiline nimetus/INN
                  
                  
                     Koostisainete ühtses nimestikus kasutatav nimetus
                  
                  
                     CASi number
                  
                  
                     EÜ number
                  
                  
                     Toote liik, kehaosa
                  
                  
                     Maksimaalne sisaldus kasutusvalmis tootes
                  
                  
                     Muud
                  
                  
                      
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     „57
                  
                  
                     2-metüül-2H-isotiasool-3-oon
                  
                  
                     Methylisothiazolinone (1)
                     
                  
                  
                     2682-20–4
                  
                  
                     220–239-6
                  
                  
                     Mahapestavad tooted
                  
                  
                     0,01 %
                  
                  
                      
                  
                  
                      
                  
               
      
         (1)  Aine Methylisothiazolinone kasutamist seguna koos ainega Methylchloroisothiazolinone reguleeritakse ka V lisa kandega 39. Need kaks kannet välistavad teineteist: ainete Methylchloroisothiazolinone (ja) Methylisothiazolinone segu ja ainult aine Methylisothiazolinone kasutamine koos ühes ja samas tootes ei ole lubatud.“